CELEX: 62016CN0128
Language: da
Date: 2016-02-29 00:00:00
Title: Sag C-128/16 P: Appel iværksat den 29. februar 2016 af Europa-Kommissionen til prøvelse af dom afsagt af Retten (Syvende Afdeling) den 17. december 2015 i de forenede sager T-515/13 og T-719/13, Spanien m.fl. mod Kommissionen

2.5.2016   
            
            
               DA
            
            
               Den Europæiske Unions Tidende
            
            
               C 156/31
            
         Appel iværksat den 29. februar 2016 af Europa-Kommissionen til prøvelse af dom afsagt af Retten (Syvende Afdeling) den 17. december 2015 i de forenede sager T-515/13 og T-719/13, Spanien m.fl. mod Kommissionen
   (Sag C-128/16 P)
   (2016/C 156/41)
   Processprog: spansk
   
      Parter
   
   
      Appellant: Europa-Kommissionen (ved V. Di Bucci, É. Gippini Fournier og P. Němečková, som befuldmægtigede)
   
      De andre parter i appelsagen: Kongeriget Spanien, Lico Leasing, S.A.U. og Pequeños y Medianos Astilleros Sociedad de Reconversión, S.A.
   
      Appellanten har nedlagt følgende påstande
   
   
               —
            
            
               Den dom, der blev afsagt af Den Europæiske Unions Ret den 17. december 2015 i de forenede sager T-515/13 og T-719/13, annulleres
            
         
               —
            
            
               Sagen forelægges Retten til fornyet behandling
            
         
               —
            
            
               Sagsøgerne tilpligtes at betale sagernes omkostninger
            
         
      Anbringender og væsentligste argumenter
   
   
               1.
            
            
               Retten begik retlige fejl med hensyn til fortolkningen og anvendelsen af traktatens artikel 107, stk. 1, vedrørende begreberne virksomhed og selektiv fordel og med hensyn til fortolkningen og anvendelsen af begrundelsespligten samt en forkert gengivelse af den omtvistede afgørelse vedrørende selektivitet.
               
                           —
                        
                        
                           Retten begik retlige fejl og gengav afgørelsen urigtigt ved en forkert fortolkning af den selektive karakter af en skattefordel, som er forbeholdt virksomheder, der udøver en bestemt økonomisk aktivitet, og som er oprettet af ØIG og dens medlemmer, og ved en fejlagtig kvalificering af begrundelsen.
                        
                     
                           —
                        
                        
                           Retten begik en retlig fejl med hensyn til analysen af den selektive fordel, der følger af de nationale skattemyndigheders skønsbeføjelse.
                        
                     
                           —
                        
                        
                           Retten begik en retlig fejl med hensyn til fortolkningen af begrebet selektivitet ved at fastslå, at en foranstaltning, som er forbeholdt skattepligtige personer, der foretager bestemte investeringer, ikke har selektiv karakter.
                        
                     
         
               2.
            
            
               Retten begik en retlig fejl og gengav den omtvistede afgørelse urigtigt ved fortolkningen og anvendelsen af begrundelsespligten vedrørende påvirkning af konkurrencen og indvirkning på samhandelen i henhold til traktatens artikel 107, stk. 1.